Diari Oficial de la Generalitat Valenciana


Sumari del DOGV 6158, del 03-12-2009 (2009/13347)

Informació pública del pla de participació pública de l'estudi de paisatge que formarà part del pla especial de reserva de sòl dotacional per a la retirada d'infraestructures no sostenibles i ordenació del front litoral de la costa nord d'Orpesa.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13175


Data del document
:   09-11-2009

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * administració local
    * pla d'urbanisme

Informació pública del pla de participació pública de l'estudi de paisatge que formarà part del pla especial de reserva de sòl dotacional per a la retirada d'infraestructures no sostenibles i ordenació del front litoral de la costa nord d'Orpesa. [2009/13242]  
L'Ajuntament d'Orpesa, mitjançant Resolució de l'Alcaldia de data 9 de novembre de 2009, la part dispositiva de la qual és la següent, va acordar:  
Primer. Ordenar el desenvolupament del pla de participació pública de l'estudi de paisatge que formarà part de la documentació del pla especial de reserva de sòl dotacional per a la retirada d'infraestructures no sostenibles i l'ordenació del front litoral de la costa nord d'Orpesa.  
Segon. Exposar al públic el document de pla de participació pública i efectuar la corresponent consulta pública a l'efecte de definir els objectius de qualitat i la resta de consideracions que hauran de tindre's en compte per a elaborar l'estudi d'integració paisatgística que acompanyarà el pla especial del qual haurà de formar part, per mitjà dels mecanismes següents:  
- Inserció al tauler d'edictes de l'Ajuntament, en el Diari Oficial de la Comunitat Valenciana.  
- Inserció en un diari no oficial d'àmplia difusió de la localitat.  
- Inserció en la pàgina web .  
- Enviament de comunicacions per correu al públic interessat.   
Tercer. Convocar simultàniament el tràmit d'audiència addicional regulat en l'article 564 del Reglament d'Ordenació i Gestió Territorial i Urbanística de la Generalitat Valenciana, en relació amb el pla de participació pública consistent en la realització d'un taller de paisatge que té com a objectiu principal la capacitació dels assistents per a la valoració dels aspectes paisatgístics del front litoral de la costa nord d'Orpesa.  
Aquest taller es realitzarà al saló de plens de l'Ajuntament d'Orpesa el dia 15 de desembre de 2009 a les 10.00 hores.  
Quart. Amb independència del tràmit d'exposició pública dels resultats del pla de participació pública, que es definix en l'esmentat instrument, durant un termini d'un mes, a comptar des de la publicació del present edicte en el DOCV, el públic interessat podrà exercir el seu dret a formular al·legacions i observacions sobre el procés d'anàlisi que es du a terme. Aquestes observacions podran ser realitzades a través de les enquestes i formularis disponibles en l'Ajuntament d'Orpesa i en la pàgina web municipal i podran presentar-se en el Registre General de l'Ajuntament, així com en el correu electrònic .  
La present resolució és de mer tràmit, no decisori, és inimpugnable, per la qual cosa no s'hi pot interposar cap recurs, sense perjudici d'impugnar en el seu dia la decisió que pose fi al procediment.  
Cosa que es comunica perquè en prengueu coneixement, d'acord amb el que disposa l'article 13 del Reglament de Paisatge de la Comunitat Valenciana.   
Orpesa, 9 de novembre de 2009.- L'alcaldessa en funcions (Res. de 06.11.2009): Mª Carmen Taulé Florido.